Meca

Meca, an árabe Makkah (مكة المكرمة, Makka al-Mukkarama). Ne l passado fui chamada de Makoraba, queda a oeste de la Península Arábica i ye la capital de l Heijaz. Ten cerca de 2 milhones de habitants (2012).

Neilha naciu Maomé an 570. Ye la más amportante de todas las cidades santas de l Eislan, besitada todo anho por muitos peregrinos.

Antes que Maomé benisse a pregar l Eislan, yá era ua cidade santa, cun bários lhugares de amportança relegiosa. Dentre eilhes l más amportante ye la Kaaba.

L purmeiro registro stórico a la cidade ben de Ptolomiu, geógrafo eigípcio, ne l seclo II, que la chamaba de Makoraba.

An 1517 la cidade fui tomada puls turcos, que la deixórun debaixo de l domínio de l çcendentes de Maomé i de sou genro Alí-ibn-Abi-Talib, até que ne l anho 1916 fúrun spulsos por Husayn ibn Alí, que más tarde benerie a ser l purmeiro rei de al-Hijad.

Catadorie:Cidades sagradas
Catadorie:Lhugares de peregrinaçon eislámica
Catadorie:Cidades de la Arábia Saudita